**APSTIPRINĀTS**

SIA “Dobeles enerģija”

Iepirkuma komisijas sēdē

13.08.2025., protokols Nr.4/10-17

**IEPIRKUMA PROCEDŪRA**

**ELEKTROENERĢIJAS PIEGĀDE**

(ID Nr. DE 2025/6)

NOLIKUMS

Dobele, 2025

1. **Pasūtītājs un tā kontaktpersona**
   1. Pasūtītājs ir SIA “Dobeles enerģija”, reģ. Nr. 45103002039,

Spodrības iela 4a, Dobele, Dobeles novads, LV-3701

Tel. 63707214,

* 1. Iepirkuma kontaktpersonas:

|  |  |
| --- | --- |
| Kontaktpersona: | Sigita Pudža,  63707214, sigita.pudza@dobelesenergija.lv |
| Darba laiks: | Darba dienās 8:00–12:00; 13:00–17:00 |

1. **Iepirkuma priekšmets un apraksts**
   1. Iepirkuma priekšmets: **elektroenerģijas piegāde SIA „Dobeles enerģija” vajadzībām** ;
   2. CPV kods: 09310000-5 ;
   3. Elektroenerģijas cena**: fiksētā cena**
   4. Pretendents var iesniegt vienu piedāvājumu;
   5. Līguma izpildes termiņš: 12 mēneši.
2. Nolikuma saņemšana un papildu informācijas sniegšana par nolikumu
   1. Nolikums ir brīvi un tieši elektroniski pieejams [www.dobelesenergija.lv](http://www.dobelesenergija.lv/) sadaļā “Iepirkumi” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
   2. Papildu informāciju par Nolikumā iekļautajām prasībām ieinteresētais Piegādātājs pieprasa rakstveidā, nosūtot informācijas pieprasījumu Pasūtītājam saskaņā ar Nolikuma minētajiem rekvizītiem. Pieprasījumā norāda Iepirkuma identifikācijas numuru un nosaukumu.
   3. Komisija pēc ieinteresētā Piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz, norādot uzdoto jautājumu, 3 (trīs) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām, nosūtot uz ieinteresētā Piegādātāja, kurš uzdevis jautājumu, norādīto elektroniskā pasta adresi, izmantojot drošu elektronisko parakstu. Informāciju par uzdoto jautājumu un sniegto atbildi Pasūtītājs ievieto uzņēmuma mājas lapā.
   4. Ieinteresētais piegādātājs apņemas sekot līdzi turpmākajām izmaiņām Iepirkuma Nolikumā, kā arī Komisijas sniegtajām atbildēm uz ieinteresēto piegādātāju jautājumiem, kas tiks publicēts uzņēmuma mājas lapā. Ja minētos dokumentus un ziņas Pasūtītājs ir ievietojis mājas lapā, tiek uzskatīts, ka piegādātājs tos ir saņēmis un ar tiem iepazinies.
3. **Piedāvājuma iesniegšanas vieta, datums, laiks un kārtība**
   1. Piedāvājumi iesniedzami līdz **2025.gada 2.septembrim plkst.10.00.** SIA „Dobeles enerģija” birojā – Kr.Valdemāra ielā 3a, Dobele, Dobeles novads, LV-3701 .
   2. Ieinteresētais Pretendents piedāvājumus var iesniegt sūtot pa pastu vai uz e-pastu: **sigita.pudza@dobelesenergija.lv.** Pasta sūtījumam jābūt nogādātam 4.1.punktā noteiktajā vietā un termiņā. Piedāvājumi, kas sūtīti uz e-pastu, ir jāatbilst Elektronisku dokumentu likuma prasībām.
   3. Ja piedāvājums tiek sūtīts pa pastu, pretendents ir atbildīgs un uzņemas risku par to, lai Pasūtītājs saņemtu piedāvājumu šī nolikuma norādītajā termiņā;
   4. Piedāvājumi, kuri tiek iesniegti vai saņemti pa pastu pēc noteiktā termiņa, netiks izskatīti un tiks atdoti atpakaļ pretendentam neatvērti;
   5. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 5 (piecas) minūtes pēc piedāvājuma iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.
   6. Pretendents var atsaukt vai mainīt savu piedāvājumu līdz piedāvājumu iesniegšanas beigām, ierodoties personīgi Pasūtītāja juridiskajā adresē vai nosūtot attiecīgu informāciju pa pastu. Piedāvājuma atsaukšana ir bezierunu raksturs un tā izslēdz pretendentu no tālākas dalības iepirkumā. Piedāvājuma grozīšanas gadījumā par piedāvājuma iesniegšanas laiku tiks uzskatīts grozītā piedāvājuma iesniegšanas brīdis;
   7. Iesniegtais piedāvājums ir saistošs pretendentam līdz iepirkuma līguma noslēgšanai, bet ne mazāk kā 90 (deviņdesmit) kalendārās dienas skaitot no piedāvājuma atvēršanas.
4. **Piedāvājuma noformējums**
   1. Ja piedāvājums tiek sūtīts pa e-pastu, iesniedzamie dokumenti jāparaksta ar drošu elektronisko parakstu un e-pasts jānoformulē ar virsrakstu: ***Neatvērt līdz 2025.gada 2.septembrim plkst. 10:00;***
   2. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 5 (piecas) minūtes pirms piedāvājuma atvēršanas Komisijai iesniedz elektroniskā atslēga ar paroli šifrētā dokumenta atvēršanai.
   3. Ja piedāvājums tiek sūtīts pa pastu, tad piedāvājums iesniedzams aizlīmētā un ar pretendenta zīmogu aizzīmogotā iepakojumā, uz kura jānorāda:
   4. Piedāvājuma dokumentus paraksta pretendenta vadītājs vai pilnvarota persona. Ja piedāvājumu paraksta pilnvarotā persona, piedāvājuma dokumentiem jāpievieno atbilstoši noformēta pilnvara;

**SIA „Dobeles enerģija”**

##### Iepirkuma procedūrai

**“ELEKTROENERĢIJAS PIEGĀDE”**

**ID Nr.2025/6**

### Neatvērt līdz 2025.gada 2.septembrim plkst. 10:00

#### Pretendenta nosaukums un adrese

* 1. Svešvalodā sagatavotiem dokumentiem jāpievieno pretendenta apliecināts tulkojums latviešu valodā, norādot “Tulkojums atbilst oriģinālam”, apliecinātāja amatu, vārdu, uzvārdu, datumu un parakstu;
  2. Ja pretendents iesniedz dokumentu kopijas, katrai dokumentu kopijai jābūt apstiprinātai normatīvajos aktos noteiktajā kārtībā. Ja iepirkumu komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu. Ja kopijas apliecina persona, kas pilnvarota apliecināt kopijas, tad jāpievieno pilnvara vai dokuments, kas apliecina šīs personas tiesības apliecināt kopijas;
  3. Iesniegtie piedāvājumi ir Pasūtītāja īpašums un netiek atdoti atpakaļ pretendentiem.

1. **Prasības pretendentam**
   1. Uz pretendentu nedrīkst būt attiecināmi Sabiedriskā pakalpojuma sniedzēju iepirkuma likuma 48.panta dalības izslēgšanas nosacījumi;
   2. Pretendentam jābūt reģistrētam Latvijas Republikas komercreģistrā vai ārvalstīs, attiecīgās valsts likumdošanā paredzētajā kārtībā. Ja piedāvājumu iesniedz personālsabiedrība, kurai tiks piešķirtas Līguma slēgšanas tiesības, tai būs jāreģistrējas Latvijas Republikas komercreģistrā līdz Līguma noslēgšanai Latvijas Republikas likumdošanā paredzētajā kārtībā;
   3. Pretendents nodrošina Tehniskās specifikācijas prasības;
   4. Saskaņā ar Elektroenerģijas tirgus likumu ir tiesīgs nodarboties ar elektroenerģijas tirdzniecību Latvijas Republikas teritorijā;
   5. Ir spēkā esoši līgumi ar Sistēmas operatoriem par sistēmas pakalpojumu izmantošanu;
   6. Ir spēkā esoši piekļuves tiesības elektroenerģijas tirdzniecībai Nord Pool Spot biržas Latvijas cenu zonā;
2. **Iesniedzamie dokumenti**
   1. Iepirkuma **Pieteikums** (1.pielikums);
   2. **Tehnisko specifikāciju** (2.pielikums) sagatavo un paraksta saskaņā ar noteiktajām prasībām;
   3. **Finanšu piedāvājumam** (3.pielikums) jāatbilst nolikuma prasībām un jāiesniedz atsilstoši Pasūtītāja izstrādātajai formai;
   4. Pretendenta pilnvara, ja pretendenta piedāvājuma dokumentus paraksta pilnvarota persona uz pilnvaras pamata;
3. **Piedāvājuma vērtēšana un lēmumu pieņemšana**
   1. Piedāvājuma atvēršana ir atklāta un notiks **2025.gada 2.septembrī plkst. 10.00** SIA “Dobeles enerģija” birojā;
   2. Piedāvājumus atver tos iesniegšanas secībā, nosaucot pretendentu, piedāvājuma iesniegšanas laiku un piedāvāto cenu;
   3. Pēc piedāvājuma atvēršanas, iepirkuma komisija slēgtās sēdēs veic piedāvājuma izvērtēšanu;
   4. Komisija pieņem lēmumu 15 (piecpadsmit) darba dienu laikā noslēgt Iepirkuma Līgumu ar Pretendentu, kura piedāvājums atbilst Nolikumā noteiktajām prasībām un saskaņā ar piedāvājuma izvēles kritēriju ir **piedāvājums ar zemāko cenu.**
   5. Iepirkuma komisija izvērtē Pretendentu piedāvājumus un lēmumu pieņem slēgtās sēdēs, pamatojoties tikai uz oriģinālo dokumentu, oriģinālo dokumentu kopiju un citu informāciju, kas pieprasīta un iesniegta līdz piedāvājuma iesniegšanas beigu termiņam. Nepieciešamības gadījumā komisija ir tiesīga pretendentam pieprasīt, lai pretendents precizē informāciju par piedāvājumu, ja tas nepieciešams;
   6. Pretendenta piedāvājumu neizskata, ja piedāvājums nav noformēts atbilstoši nolikuma prasībām.
   7. Pasūtītājam ir tiesības neizraudzīties nevienu no Piegādātājiem un noslēgt Iepirkumu bez uzvarētājiem.

**Pielikumi:**

**1. Pretendenta pieteikums;**

**2. Tehniskā specifikācija;**

**3. Finanšu piedāvājums;**

**4. Līguma projekts.**

**1.pielikums**

Identifikācijas Nr. DE 2025/6

**PRETENDENTA PIETEIKUMS**

Es, apakšā parakstījies, apliecinu, ka\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pretendenta nosaukums) iesniedz piedāvājumu iepirkumā **„elektroenerģijas piegāde”** (Iepirkuma identifikācijas Nr. DE 2025/6). Apstiprinām, ka esam iepazinušies ar iepirkuma procedūras Nolikumu un piekrītam visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

|  |  |  |  |  |
| --- | --- | --- | --- | --- |
| **1. Informācija par Pretendentu** | |  |  |  |
| Pretendenta nosaukums: |  | | | |
| Reģistrācijas numurs: |  | | | |
| PVN maksātāja reģistrācijas numurs un datums: |  | | | |
| Juridiskā adrese: |  | | | |
| Pasta adrese: |  | | | |
| Tālrunis: |  | | | |
| Fakss: |  | | | |
| Mājas lapas adrese: |  | | | |
| **2. Kontaktpersona** | |  |  |  |
| Vārds, uzvārds: |  | | | |
| Amats: |  | | | |
| Tālrunis: |  | | | |
| E-pasts: |  | | | |

|  |  |  |  |  |
| --- | --- | --- | --- | --- |
| **3. Finanšu rekvizīti** | |  |  |  |
| Bankas nosaukums: |  | | | |
| Bankas kods: |  | | | |
| Konta numurs: |  | | | |

|  |  |
| --- | --- |
| Vārds, Uzvārds: |  |
| Amata nosaukums: |  |
| Paraksts: |  |
| Datums: |  |

Z.v.

**2.pielikums**

Iepirkuma identifikācijas Nr.DE 2025/6

**TEHNISKĀ SPECIFIKĀCIJA**

Tabula Nr.1

|  |  |  |
| --- | --- | --- |
| Nr.p.k. | Nosaukums | Prasības |
| 1. | Pasūtītājs | SIA "Dobeles enerģija", reģ.nr.45103002039  Spodrības iela 4a, Dobele, Dobeles nov., Latvija  LV-3701 |
| 2. | Atrašanās vieta objektiem | Dobeles novads |
| 3. | Datums, kad Līgums stājas spēkā | 01.10.2025. |
| 4. | Līguma termiņš | 12 mēneši |
| 5. | Kopējais aptuvenais pakalpojuma apjoms (viena gada laikā) | 100 000 kWh = 100 MWh |
| 6. | Piedāvājuma cenā iekļautais | Cena sevī ietver visus nodokļus, nodevas (izņemot PVN) un visas citas izmaksas, kā arī balansēšanas pakalpojumu, rēķinu izrakstīšanu, maksājumu iekasēšanu, apstrādi un citas darbības, kas saistītas ar elektroenerģijas tirdzniecību, bet neietver sadales, pārvades un obligātā iepirkuma komponentes. |
| 7. | Pretendenta atbilstība elektroenerģijas tirgū | Jāatbilst Elektroenerģijas tirgus likuma noteiktajām prasībām. |
| 8. | Līguma izmaiņas par objektiem | Līgumā noteiktajā kārtībā atsevišķiem Pasūtītāja objektiem elektroenerģijas pārdošanu jāpārtrauc vai elektroenerģiju jāpārdod jauniem Pasūtītāja objektiem. |
| 9. | Rēķina izrakstīšana | Izrakstīt un elektroniski nosūtīt Lietotājam elektroniski sagatavotu rēķinu par tā saņemto elektroenerģijas apjoma 10 (desmit) kalendāro dienu laikā pēc komercuzskaites mēraparāta rādījumu saņemšanas.  Rēķina apmaksas termiņš ir 30 dienas.  Rēķins ietver norēķinu ar sistēmas operatoru par sistēmas pakalpojumiem, palīgpakalpojumiem un obligātā iepirkuma komponentēm. |

Tabula Nr.2

**Pasūtītāja objektu saraksts**

|  |  |  |  |  |
| --- | --- | --- | --- | --- |
| Nr.p.k. | Objekta nosaukums | Objekta kods | Objekta adrese | Elektroenerģijas cenas veids |
|  | KATLU MĀJA | 43Z-STO002608618 | Ausmas 27, Dobele, Dobeles novads | Fiksēta cena |
|  | KATLU MĀJA | 43Z-STO00260332Z | Krimūnu katlu māja, Krimūnas, Krimūnu pag.,Dobeles novads |
|  | KATLU MĀJA | 43Z-STO00260735D | Bērzes iela 17, Dobele, Dobeles novads |
|  | KATLU MĀJA | 43Z-STO00260632N | K.Valdemāra 3A, Dobele, Dobeles novads |
|  | Konteinera tipa katlu māja | 43Z-STO017023629 | Elektrības 1, Dobele, Dobeles novads |
|  | Katlu māja | 43Z-STO002577759 | Mežmalieši, Tērvetes pag., Dobeles novads |
|  | ANGĀRS | 43Z-STO01906047K | Īles iela 4, Dobele,Dobeles nov. |
|  | Katlu māja | 43Z-STO00258146Z | “Ezerkrasti”, Lielauce, Lielauces pag., Dobeles nov. |

|  |
| --- |
| **Vārds, uzvārds:** |
| **Amata nosaukums:** |
| **Paraksts:** |
| **Datums:** |

**3.pielikums**

Identifikācijas Nr. DE 2025/6

**FINANŠU PIEDĀVĀJUMS**

**par elektroenerģijas iegādi**

Norēķins par elektroenerģiju notiek pēc fiksētas cenas. Fiksētā cena tiek piemērota Tehniskās specifikācijas 2. tabulas minētajiem objektiem.

Fiksētā cena nemainās un ir konstanta elektroenerģijas tirdzniecības darbības laikā visās laika zonās.

|  |  |
| --- | --- |
| **Finanšu piedāvājuma apraksts** | **Pretendenta piedāvājums** |
| Pretendenta **fiksētā elektroenerģijas cena1** | **\_\_\_\_\_\_\_\_\_\_\_\_\_\_\_EUR/MWh** |
| Līguma darbības termiņš | 12 mēneši |
| Rēķina apmaksas termiņš dienās no rēķina izrakstīšanas dienas | 30 dienas |
| Rēķina saņemšana | Izrakstīt un elektroniski nosūtīt Lietotājam elektroniski sagatavotu rēķinu par tā saņemto elektroenerģijas apjoma 10 (desmit) kalendāro dienu laikā pēc komercuzskaites mēraparāta rādījumu saņemšanas. |

1Cena sevī ietver visus nodokļus, nodevas (izņemot PVN) un visas citas izmaksas, kā arī balansēšanas pakalpojumu, rēķinu izrakstīšanu, maksājumu iekasēšanu, apstrādi un citas darbības, kas saistītas ar elektroenerģijas tirdzniecību, bet neietver sadales, pārvades un obligātā iepirkuma komponentes.

|  |
| --- |
| **Vārds, uzvārds:** |
| **Amata nosaukums:** |
| **Paraksts:** |
| **Datums:** |

1. **4.pielikums**
2. Identifikācijas Nr. DE 2025/6
3. **LĪGUMA PROJEKTS**
4. par elektroenerģijas iegādi

Dobele, 2025. gada \_\_\_.\_\_\_\_\_\_

**SIA “Dobeles enerģija”**, reģ. Nr. 45103002039, tās valdes priekšsēdētāja **Ģirta Ozoliņa** personā, kurš darbojas uz statūtu pamata, turpmāk saukts “**LIETOTĀJS**” no vienas puses un

\_\_\_\_\_\_\_\_\_, reģ. Nr. \_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_, turpmāk saukts “**TIRGOTĀJS**” no otras puses,

abas kopā arī „**PUSES**”,

pamatojoties uz **iepirkumu “elektroenerģijas piegāde”** (identifikācijas Nr. DE 2025/6) rezultātiem, turpmāk – iepirkums, noslēdz sekojošu līgumu, turpmāk – Līgums:

1. **Līguma priekšmets**
2. TIRGOTĀJS pārdod, bet LIETOTĀJS pērk elektroenerģiju iepirkuma Tehniskajā specifikācijā (2.pielikums) objektiem, pamatojoties uz iepirkuma iesniegto finanšu piedāvājumu (1. pielikums) un samaksā par to. Iepirkuma priekšmets neietver elektroenerģijas pārvadi un sadali.

**Līguma termiņš un izpildes kārtība**

1. LĪGUMS stājas spēkā **2025. gada 1. oktobrī un ir spēkā līdz 2026. gada 30.septembrim***.*
2. Lai LĪGUMS būtu spēkā un LIETOTĀJS saņemtu nepārtrauktu elektroenerģijas piegādi, ir nepieciešams spēkā esošs sistēmas pakalpojumu līgums starp LIETOTĀJU un elektroenerģijas sistēmas operatoru, kura tīklam ir pieslēgtas LIETOTĀJA elektroietaises, un pa kuru tiek piegādāta TIRGOTĀJA elektroenerģija.
3. TIRGOTĀJS normatīvajos aktos noteiktajā kārtībā ir atbildīgs par to, lai tā pārdotās elektroenerģijas daudzums katrā tirdzniecības intervālā atbilstu sistēmā nodotās elektroenerģijas daudzumam un nopirktās elektroenerģijas daudzums atbilstu no sistēmas saņemtās elektroenerģijas daudzumam.
4. Līguma pielikumā un iepirkumā norādītie elektroenerģijas apjomi ir uzskatāmi par prognozējamiem gada apjomiem līguma darbības termiņā. LIETOTĀJS par līgumā noteikto maksu ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai, samazinot vai palielinot apjomu.
5. Elektroenerģiju patērējošie objekti var tikt izslēgti, ja LIETOTĀJS par to rakstveidā paziņo Tirgotājam vismaz vienu mēnesi iepriekš.
6. Ja LIETOTĀJS vēlas pirkt elektroenerģiju citiem objektiem, kas nav norādīti Līgumā, LIETOTĀJS par to informē Tirgotāju. Šādā gadījumā atsevišķa puses rakstiska vienošanās par objekta iekļaušanu Līgumā pēc tam, kad Tirgotājs ir saņēmis LIETOTĀJA paziņojumu, nav nepieciešama, taču var tikt noslēgta, ja līdz ar to mainās citi Līguma noteikumi (cenas noteikšanas princips, LIETOTĀJA pērkamās elektroenerģijas apjoms u.c.).

**Elektroenerģijas cena un norēķinu kārtība**

1. **Fiksētā cena,** par kādu Tirgotājs pārdod un Lietotājs pērk elektroenerģiju, noteikta atbilstoši Tirgotāja finanšu piedāvājumam iepirkumā (1.pielikums) un ir **EUR \_\_\_\_\_ / par 1 MWh bez pievienotās vērtības nodokļa.** Tirgotāja finanšu piedāvājumā norādītajā cenā ir ietvertas visas ar Līguma priekšmeta piegādi saistītās tiešās un netiešās izmaksas, atlaides un piemaksas, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā Līguma izpildes laikā. Elektroenerģijas cena neietver obligātā iepirkuma komponentes (t.i., komponentes, kas kompensē publiskajam tirgotājam obligātā iepirkuma ietvaros saražotās elektroenerģijas iepirkuma radītos papildu izdevumus, salīdzinot ar tāda paša apjoma elektroenerģijas iepirkumu elektroenerģijas tirgū) un sistēmas pakalpojumu tarifus, ko Lietotājs apmaksā papildus saskaņā ar sistēmas pakalpojumu līguma un Līguma noteikumiem. Pretendents nav tiesīgs prasīt mēneša maksu par pakalpojumu, maksu par tirdzniecības pakalpojumu u.tml.
2. **Līguma 9.punktā fiksētā Elektroenerģijas cena paliek nemainīga visā Līguma darbības laikā.**
3. Tirgotājs sniedz Lietotājam balansēšanas pakalpojumu, un maksa par balansēšanas pakalpojumu ir ietverta Līguma 9.punktā norādītajā elektroenerģijas cenā.
4. Elektroenerģijas cena neietver maksājumus par sistēmas pakalpojuma izmantošanu un palīgpakalpojumiem, ko TIRGOTĀJS iekļauj rēķinā, pamatojoties uz sistēmas operatora sniegto informāciju.
5. Ar šo līgumu TIRGOTĀJS tiek deleģēts LIETOTĀJA vārdā norēķināties ar sistēmas operatoru par sistēmas pakalpojumiem un citiem pakalpojumiem;
6. Elektroenerģijas cena paliek nemainīga visā Līguma darbības laikā. Ja ar tiesību aktiem tiek grozīts elektroenerģijas nodokļa apmērs, tā maksāšanas, administrēšanas, atbrīvojumu un atvieglojumu piemērošanas kārtība, elektroenerģijas cenā ietvertais elektroenerģijas nodokļa apmērs var tikt grozīts vai izslēgts.
7. Norēķini par patērēto elektroenerģiju notiek reizi mēnesī par LIETOTĀJA faktiski patērēto elektroenerģijas apjomu atbilstoši komercuzskaites mēraparātu rādījumiem. Pasūtītājs pieņem elektronisko rēķinu, kas atbilst normatīvajiem aktiem par piemērojamo elektroniskā rēķina standartu.
8. Līdz kārtējā mēneša 10. datumam Tirgotājs iesniedz LIETOTĀJAM rēķinu par iepriekšējā mēnesī patērēto elektroenerģiju saskaņā ar komercuzskaites mēraparātu rādījumiem, norādot maksu par katru objektu.
9. **Rēķins tiek nosūtīts uz LIETOTĀJA e-pastu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
10. LIETOTĀJS samaksā rēķinu 30 (trīsdesmit) dienu laikā pēc tā saņemšanas. Rēķina apmaksas datums ir naudas ieskaitīšanas diena TIRGOTĀJA bankas kontā. Ja termiņš iekrīt brīvdienā, tad pēdējā samaksas diena ir nākamā darba diena. Ja Lietotājam ir parāds par patērēto elektroenerģiju, tā kārtējo maksājumu summu ieskaita kā parāda (arī nokavējuma procentu maksājumu) atmaksu.

**Tirgotāja tiesības un pienākumi**

1. TIRGOTĀJA pienākumi:
   1. pārdot LIETOTĀJAM elektroenerģiju Līguma darbības laikā parLīgumā noteikto cenu;
   2. izrakstīt un nosūtīt Lietotājam rēķinu par patērēto elektroenerģiju;
   3. nodrošināt sazināšanās iespējas ar TIRGOTĀJA pārstāvi.;
   4. līguma izpildes nodrošināšanai sadarboties ar elektroenerģijas sistēmas operatoru, kura tīklam ir pieslēgtas LIETOTĀJA elektroietaises, un pa kuru tiek piegādāta elektroenerģija;
   5. 10 (desmit) dienu laikā rakstveidā informēt Lietotāju par sava uzņēmuma juridiskā statusa, nosaukuma, adreses, u.c. rekvizītu maiņu. Šāds rakstisks paziņojums kļūst par Līguma neatņemamu sastāvdaļu.
2. Tirgotāja tiesības:
   1. Līgumā noteiktajā apmērā un kārtībā saņemt samaksu no LIETOTĀJA par piegādāto elektroenerģiju;
   2. vienpusēji izbeigt Līgumu šajā Līgumā un Latvijas Republikas normatīvajos aktos noteiktajos gadījumos un kārtībā.

**Lietotāja tiesības un pienākumi**

1. LietotājaM ir šādi pienākumi:
   1. samaksāt par patērēto elektroenerģiju 30 (trīsdesmit) dienu laikā pēc rēķina saņemšanas, kas tiek izrakstīts saskaņā ar Līguma nosacījumiem;
   2. informēt Tirgotāju, ja no Tirgotāja nav savlaicīgi (līdz kārtējā mēneša 10. datumam) saņemts rēķins par iepriekšējā mēnesī patērēto elektroenerģiju;
   3. 10 (desmit) dienu laikā rakstveidā informēt Tirgotāju par juridiskā statusa, nosaukuma, adreses, u.c. rekvizītu maiņu, kā arī par īpašumā vai lietošanā esošo objektu, kuriem tiek piegādāta elektroenerģija, īpašuma vai lietošanas tiesību maiņu. Šāds rakstisks paziņojums kļūst par Līguma neatņemamu sastāvdaļu.
2. LietotājaM ir tiesības:
   1. normatīvajos aktos noteiktajā kārtībā šī Līguma ietvaros saņemt balansēšanas pakalpojumu.
   2. saņemt no Tirgotāja normatīvajos aktos noteikto informāciju, kas saistīta ar elektroenerģijas pārdošanu LIETOTĀJAM.
   3. līgumā noteiktajā kārtībā pieslēgt jaunu objektu vai atslēgt esošu;
   4. iesniegt TIRGOTĀJAM pretenziju par TIRGOTĀJA izrakstīto rēķinu 10 (desmit) kalendāro dienu laikā no rēķina izrakstīšanas un nosūtīšanas dienas. Ja pretenzija tiek atzīta par pamatotu, tiek veiktas rēķina korekcijas un galīgie norēķini starp PUSĒM.

**Atbildība un sankcijas**

1. PUŠU atbildība tiek regulēta saskaņā ar spēkā esošajiem Latvijas Republikas normatīvajiem aktiem, Elektroenerģijas tirgus likumu, Elektroenerģijas tirdzniecības un lietošanas noteikumiem un citiem saistošajiem normatīvajiem aktiem, kas ir spēkā Līguma izpildes laikā.
2. PUSES ir savstarpēji atbildīgi tikai par tiešajiem zaudējumiem, kas vainīgās puses vainas dēļ Līguma neizpildes vai nepienācīgas izpildes gadījumā radušies otrai pusei.
3. Maksājuma kavējuma gadījumā TIRGOTĀJS ir tiesīgs par katru maksājuma kavējuma dienu pieprasīt LIETOTĀJAM nokavējuma maksu līdz 0,10 % no laikus nesamaksātās summas.

**Nepārvarama vara**

1. PUSES nav atbildīgas par Līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus PUSES nevar paredzēt Līguma slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militārās akcijas vai blokādes dēļ (turpmāk – nepārvaramas varas apstākļi).
2. PUSE, kura nevar izpildīt Līgumā noteiktās saistības nepārvaramas varas apstākļu dēļ, nekavējoties par to paziņo otrai PUSEI. Pretējā gadījumā PUSEI nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.
3. Nepārvaramas varas apstākļu gadījumā Līgumā noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.
4. Ja nepārvaramas varas apstākļi turpinās ilgāk nekā divus mēnešus, katrai PUSEI ir tiesības vienpusēji atkāpties no Līguma, rakstiski par to paziņojot otrai PUSEI. Šādā gadījumā PUSES līdz Līguma izbeigšanai veic savstarpējos norēķinus.

**Līguma izbeigšana un grozīšana**

1. Līgums izbeidzas, beidzoties Līguma termiņam vai Līgumā noteiktajos gadījumos pirms Līgumā noteiktā termiņa.
2. LIETOTĀJS ir tiesīgs izbeigt elektroenerģijas lietošanu objektā, vai izbeigt Līgumu pilnībā par to informējot sistēmas operatoru vismaz 30 (trīsdesmit) dienas iepriekš.
3. LIETOTĀJS ir tiesīgs vienpusēji atkāpties no Līguma, ja līgumu nav iespējams izpildīt tādēļ, ka Līguma izpildes laikā ir TIRGOTĀJAM piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4. LIETOTĀJS ir tiesīgs nekavējoties atkāpties no līguma izpildes gadījumos, neatlīdzinot zaudējumus, ja tiek konstatēts, ka TIRGOTĀJA rēķinā norādītā elektroenerģijas cena pārsniedz konkursa piedāvājumā noteikto cenu un TIRGOTĀJS nenovērš pārkāpumu un tā sekas 10 (desmit) dienu laikā pēc LIETOTĀJA pretenzijas saņemšanas.
5. Jebkurā no gadījumiem, kad PUSES atkāpjas no LĪGUMA izpildes, LIETOTĀJS apmaksā TIRGOTĀJAM izrakstītos rēķinus par saņemto elektroenerģiju līdz LĪGUMA izbeigšanās brīdim.

**Noslēguma jautājumi**

1. Līguma kontaktpersonas:
   1. no LIETOTĀJA puses – \_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_, e-pasts:\_\_\_\_\_\_\_\_\_\_\_\_;
   2. no TIRGOTĀJA puses – \_\_\_\_\_\_\_\_\_\_\_\_, tālr.\_\_\_\_\_\_\_\_\_, e-pasts: \_\_\_\_\_\_\_\_\_\_\_\_.
2. PUSES vienojas, ka tiem ir saistoši Latvijas Republikas normatīvajos aktos - Elektroenerģijas tirgus likumā, Elektroenerģijas tirdzniecības un lietošanas noteikumos, Enerģētikas likumā u.c. paredzētie noteikumi atbilstoši redakcijai, kas ir spēkā attiecīgās darbības veikšanas brīdī.
3. PUSES apņemas neizpaust un neizplatīt trešajām personām bez otras PUSES piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, parādu piedziņai, kā arī citus gadījumus, kad informācijas izpaušanu pieprasa piemērojamie normatīvie akti.
4. Visi Līguma grozījumi un papildinājumi ir sastādāmi PUSĒM rakstiski vienojoties, tie stājas spēkā pēc to abpusējas parakstīšanas un tie pievienojami Līgumam kā pielikumi un kļūst par tā neatņemamu sastāvdaļu.
5. Līgums sagatavots latviešu valodā un parakstīts elektroniski ar drošu elektronisko parakstu, kas satur laika zīmogu un tas ir pieejams Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.

Līguma pielikumi:

1. pielikums – Finanšu piedāvājums;

2. pielikums – Tehniskā specifikācija;

|  |  |  |
| --- | --- | --- |
| **LIETOTĀJS:** |  | **TIRGOTĀJS:** |
| **SIA “Dobeles enerģija”** |  |  |
| Reģ. Nr.: 45103002039 |  |  |
| Juridiskā adrese: Spodrības iela 4a, Dobele, Dobeles nov., LV-3701 |  |  |
| Konta Nr.:LV13UNLA0006000206201  Banka: SEB Banka  Bankas kods UNLALV2X |  |  |
| \_\_\_\_\_\_\_\_\_\_\_\_\_\_\_\_\_\_\_\_\_  Ģ.Ozoliņš |  |  |